LidanRubinov/Halacha-QA huggingface dataset:
שאלה: פירושים: ב"ה לאחרונה שמעתי פירושים שאיני יודעת אם הם נכונים: 1. בתקופת האבות, ואולי עוד לפני, הריון היה נמשך 7 חודשים? 2. הבנות יכלו ללדת מגיל 7? נאמר לי שכך ניתן להסביר את כל הגילאים בתנ"ך. אשמח להרחבת המקורות
תשובה: אינני מכיר את הנושא שאתה מעלה ואינני מבין מה העמדה הזאת פותרת - הרי התנ"ך קובע שדורות ראשונים חיו מאות שנים. מכל מקום אין חדש תחת השמש: לידה לאחר 7 חודשי הריון היא דבר מצוי ולא מופלא. לידה בגיל 7 זה דבר לא מצוי ופלאי - בכל זאת מצאתי עדות על מקרה כזה
שאלה: אליהו הביא נגע בבן מת? והרי הוא כהן!: ב"ה יש דיעה שאליהו הנביא היה פנחס בן אלעזר הכהן. כלומר- הוא היה כהן. איך לפי דיעה זו מפרשים את זה שהוא נגע בבנה המת של האישה מצרפת שכלכלה אותו ברעב, והחייה אותו? או שאולי הבן לא היה באמת מת אלא רק נראה כמת כפי אחד הפירושים ואז יש עוד שאלה- אז אליהו לא קיבל לידיו את מפתח תחיית המתים? אותה שאלה עולה גם כשחושבים על אופציה שאותו הבן היה גוסס. מלכים א, י"ז:
תשובה: י"ל שלא היה מת ממש, ועוד י"ל ע"פ מדרש משלי שכהן מיטמא למתים צדיקים (הדבר נתון במחל  ראשונים) והיה ראוי להיות יונה בן אמיתי, ועוד י"ל שהיה בו גדר פיקוח נפש (תו ס), ועוד י"ל שהיה בהוראת שעה למנוע חילול השם. וקשה גם מכך שנטמא לקבורת ר"ע כידוע, וחלק מהתירוצים הנ"ל נכונים גם בזה, ועוד י"ל שהיה מת מצווה (תו ס).
שאלה: מי קפץ ראשון לים סוף?: ב"ה קראתי פירוש שאומר ששבט בניימין זכה שביהמ"ק בחלק נחלתו כי הוא זה שקפץ ראשון לים סוף לפני שנקרע. אבל- תמיד חשבתי שמי שעשה את זה היה נחשון בן עמינדב משבט יהודה! האם יש כמה דעות?
תשובה: נא לצטט במדויק מי הפירוש. אולי קראת פירוש של אחד שאינו כלל בן תורה ובלבל בין היוצרות? תאורטית יתכן גם שיש כמה דעות ככלל צריך להיזהר מלתפוס את המדרש כמקור הסטורי. המדרש הוא מקור רעיוני.
שאלה: פתיל תכלת: א. אם התחלתי ללכת עם פתיל תכלת אני יכול להמשיך ללכת לפעמים עם ולפעמים בלי תכלת? ב.לפי איזו שיטה צריך ללכת בעניין פתיל התכלת? של האדמו"ר מראדזין או השיטה שהרב הרצוג מצא?
תשובה: וברכת ד  א. בכל מנהג טוב יש לומר שעושה בלא נדר. ב. שתי השיטות שהוזכרו נמצאו כלא מספיק מוכחות. השיטה שכדאי לנהוג בה היא השיטה המזהה כאגמון כהה קוצים וגם זה רק בלא נדר ובצינעא. בברכת התורה והארץ מכון התורה והארץף
שאלה: שטיפת כלים בשבת: יש לי שאלה בנוגע לשטיפת הכלים בשבת. אם אני רק מרטיבה את הכלים מבלי לשפשף אותם או לנקות אותם בסבון ומניחה אותם במדיח כלים מבלי להפעילו כמובן זה ר או שזה אסור? אשמח אם תענה במהרה! שבת
תשובה: מותר אם ללא פעולה זו יהיה ריח רע מהכלים בשבת או חשש זבובים או מראה לא נעים בכיור. אסור אם הדבר נעשה רק לשם הכנתם לשטיפה במוצ"ש. בשבת מותר גם לשטוף כלים ולא רק להניחם בהשריה.
שאלה: רישיון להחזקת כלי נשק בהלכה: לרב אני תלמיד כיתה י"ב בישיבת דרכי נועם ולומד גם מגמת אזרחות. במסגרת לימודי המגמה אני כותב עבודה בנושא "רישיון להחזקת כלי נשק" וכחלק מהעבודה צריך לכתוב את המקורות ההלכתיים הקשורים לנושא ולראיין רב על הנושא. הבעיה היא שלא ידוע לי היכן הרמב"ם או השו"ע מתייחסים לנושא אם בכלל, ולכן אשמח מאוד אם הרב יוכל בבקשה לייעץ לי לאילו מקורות מקורות ניתן לפנות בנושא ולענות על השאלות המצורפות בהמשך. רבה, עמית שאלות הראיון: 1. מה דעת הרמב"ם בפסיקתו על כלי נשק (אין לי מושג איפה) האם מותר להחזיק כלי נשק ע"פ ההלכה? אם כן מה הם התנאים והסייגים? 2. האם השולחן-ערוך או הרמ"א בפסיקותיהם בנושא כלי נשק חולקים על הרמב"ם? ומה התנאים והסייגים שלהם? 3. האם קיים הבדל בהלכות נשיאת נשק בין ארץ-ישראל לבין חוץ-לארץ? 4. האם החוק במדינת ישראל שמתיר לאנשים מסוימים לשאת נשק בתנאי שהם מתאימים לקריטריונים נוגד את ההלכה? 5. האם מותר לשאת כלי-נשק בשבת? האם יש שינוי בין יום חול לשבת? והאם זה תלוי במקצוע של נושא הנשק? שוב ובציפייה גדולה לתשובת הרב במהרה, עמית.
תשובה: א.מותר להחזיק כלי נשק ע"פ ההלכה, ובמקום סכנה יש בזה שתי יתרונות. ראשית יש לבעל נשק אפשרות להציל אדם שרודפים אחריו להורגו (כגון פורעים ערבים היורים על רכב) ובזה מקיים מצוות עשה שהקפידה עליה התורה גם במי שנמנע בה (רמב"ם, רוצח ושמירת הנפש פרק א, י-יא-טו). שנית, הוא מקיים בזה מצווה של ביצור השלטון בארץ בזה שמראה נוכחות של אדוני הארץ בפני הכפרים הערבים (רמב"ם מלכים תחילת פרק ה). אמנם, יש לשמור על הנשק כפי ההוראות, מצד חיוב מדאוריתא (עיין רמב"ם, רוצח ושה"נ פרק יא, ה). אין הבדל בין הארץ לחו"ל בחשיבות נשיאת הנשק אם הוא מגן על האדם, אלא שבא"י יש בזה גם מצוות ירושת הארץ. החוק כיום אינו נוגד את ההלכה בנושא זה, אולם חוקי הפתיחה באש כן נוגדים את ההלכה בהיותם מחמירים, לעומת ההלכה המקלה לפגוע במי שבא להורגך (אם אי אפשר להציל באבריו) ולא להזהר היכן שאסור. מותר לשאת נשק בשבת בצה"ל ובמשטרה. לאזרח מותר רק באיזורי הגבול ויו"ש. ויש שהתירו גם בשאר הארץ בימינו. בהצלחה
שאלה: גזל בשמינית : כשהייתי בשמינית (לפני כשנתיים בערך) היה לנו קיוסק של כל הכיתה, מי שרצה יכל לקנות בהקפה,קניתי בסכום די גדול (אני חושב שכמאה ומשהו) שאיני זוכר אותו ובסוף השנה לא החזרתי את החוב וכן גם אחרים למיטב ידיעתי. הסחורה ההתחלתית נקנתה מסכום מסויים שכל אחד נתן בתחילת השנה (גם לא זוכר אותו.) ומהרווחים קנינו עוד סחורה. אלו הפרטים הזכורים לי. מה ניתן לעשות לדעת הרב?
תשובה: אחד מהשניים- לשלוח הודעה לכל הכיתה בבקשה שימחלו לך על החוב. או להמתין לפגישת מחזור, ואז לקנות משהו בסכום כזה עבור המשתתפים כגון אוכל וכד.
שאלה: התאמה: רציתי לברר עם דפנה ויורם מתאימים לפי השמות ולפי הקבלה?
תשובה: 1.אני לא מקובל 2. הנחת היסוד של השאלה מדונה בעיניי. היכן שמענו שאנשים בודקים התאמה דרך הקבלה. מה פתאום שהקבלה תתעסק בדברים כאלו? זה שיש שרלטנים שמתעסקים בדברים מסוג זה לא אומר שיש בהם משהו. כבר כתבתי כמה פעמים שאני מבקש לא לשאול אותי שאלות מסוג זה!
שאלה: יריחו ומשה רבינו: ב"ה נודע לי שקללת יהושע על אי בניית יריחו כוללת גם איסור לבנות עיר במקום אחר מאשר יריחו המקורית ולקרוא לה יריחו. אם כך: 1. איך יתכן שכיום יש עיר שקוראים לה יריחו? 2. איך יתכן שהעיר שחיאל בית האלי בנה הייתה קיימת ועומדת וגרו בה אנשים ואפילו אליהו הבניא עבר בה? (אמנם המים בה היו כסם המות, אבל עדיין היא הייתה קיימת!). 3. האם על פסגת העיר יריחו נסתלק משה רבינו מהעולם או על פסגת הר נבו?
תשובה: שים לב ללשון הפסוק כל הקללה היא על הבונה לא על מי שעובר או גר שם יהושע פרק ו (כו) וישבע יהושע בעת ההיא לאמר ארור האיש לפני יקוק אשר יקום ובנה את העיר הזאת את יריחו בבכרו ייסדנה ובצעירו יציב דלתיה: 3. משה לא עבר את הירדן ולכן ברור שלא נסתלק על "פסגת" יריחו
שאלה: שאלות כלליות: אנו משפחה של חוזרים בתשובה, בערך לפני 10 שנים,בעקבות אירוע שאבי עבר וב"ה בהצלחה. נושא התורה וההלכה מאוד רגיש אצלנו אך לרוב אין אנו בקיאים בדקדוקי ובפרושי הדברים. אני נחשבת היותר בעניינים מהורי,בעקבות כך שאני חיה יותר את התורה והעבודה מאז שאני קטנה עד עצם היום הזה. ולפעמים לאבי יש שאלות שאני לי את הידע לענות לו וזה מאוד מציק לי. אשמח אם תעזרו לי,השאלות לא תחת כותרת אחת אלא טיפה מגוונות. 1.סיפור חטא משה רבנו עם הסלע, אבי טוען שמשה היה מאוד צדיק וגדול וקרוב לד וחטאו לא היה עד כדי כך גרוע בשביל שלא יכנס לארץ,ניסיתי להסביר לו את עניין זה שמשה מייצג והעם מסתכל עליו ולכן הקב"ה דקדק עמו אך גם לי התשובה הזו אינה מספקת. 2. כשבנ"י יצאו ממצרים הם יצאו עם צאן? ואם כן מדוע לא השתמשו בו למאכל? 3. סיר שהוא פרווה והשתמשו בו בשוגג בחלבי ולאחר מכן בבשרי.אפשר להכשיר אותו בשנית?הסיר ממתכת. מראש!
תשובה: 1. התשובה שענית היא הבסיס המרכזי. היא כתבה בפרשה "בקרובי אקדש" הקרובים לה  צריכים להיזהר זהירות יתר כיוון שהם מיצגים ולכן הם בעצם קרבתם "מסתכנים" יותר מאדם רגיל 2. הם השתמשו בצאן לקרבנות החל מהקמת המשכן. בכל מקרה אם היו שוחטים יום יום זה לא היה יכול להספיק לכל ה40 שנה. 3.אפשר להכשיר-צריך להגעיל את הסיר. למלא אותו עד הסוף לשפוך מעט סבון כלים ולכות לרתיחה ולגלישת המים. אח"כ לרוקן את הרותחים ולשטוף את הסיר במים קרים.
שאלה: שרוול לנשים: קראתי שהרב מסביר שיש פוסקים שסברו שהזרוע אינה כוללת את המרפק, אם כי עדיף שלא לפסוק כמותם אלא להחמיר. כמו כן קראתי בתשובה של הרב שהעיקר היסודי הוא שלא להראות את בית השחי. רציתי לדעת אם הרב יוכל להפנות לפוסקים שסוברים כי הזרוע אינה כוללת את המרפק, וכמו כן מהו המקור לאיסור היסודי לגלות את בית השחי.
תשובה: לא כתבתי שזרוע לא כוללת מרפק. כתבתי שכל הזרוע היא דת יהודית ותלוי במנהג המקום. אם מנהג המקום ללכת עם שרוול בלי מרפק, אז זו ההלכה. לגבי בית השחי כתבתי מסברא פשוטה- אין לי מקור לכך.
שאלה: צניעות בברכות: כשאני יוצא מהמקלחת אני מתעטף בחלוק רחצה מלא. האם כדאי שלא אברך על מים פרי כשאני לבוש רק בחלוק זה? האם כדאי שלא אקשיב לשיעורי תורה במצב זה?
תשובה: יש דרישה נוספת מלבד ביגוד, והיא שתהייה חציצה בין הלב והערווה על כן אם אתה לבוש גם תחתונים או מכנסיים, אזי חלוק הוא בהחלט בגד מספק לצורך ברכות או לימוד תורה (התשובה ניתנה מהרב שלמה הכט) רבני ורבניות בית הלל עונים לשו"ת גם בפייסבוק -
שאלה: ירק מהשוק: האם מותר לאכול חסה שאין פיקוח בנושא חרקים? ואם לא מדוע? ואיך הדור הקודם היו אוכלים כך?
תשובה: שאלה גדולה שאלת. נכתבו על כך כמה ספרים, אני מציע לעיין בספר של הרב ויא  בדיקת המזון כהלכה  חלק א, ובספרו של הרב רווח  תולעת שני  חלק א. ובקיצור: אנשים שהיו מקפידים כדבעיא על ההלכה לא אכלו דברים שמבחינה הלכתית היו בעיתיים, כגון חסה. ועל כך כבר כתבו בגמרא, ראשונים, שו"ע ואחרונים, והרבנים צווחו על כך ככרוכיא. מה גם שהמציאת היום הרבה יותר מורכבת ומסובכת בגלל ריבוי במספר ובסוגי החרקים שמגיעים ממקום למקום בעולם. כך שהיום יכולים להימצא עשרה סוגי חרקים שונים על עלה חסה אחד, כששלושה מתוך העשרה האלו לא ניתן להסיר בשום שטיפה. אין ספק שהיחס "החדש" כביכול של זהירות מופלגת שעם ישראל נוקט בנושא החרקים במזון הוא מבורך מאוד והוא וודאי ע"פ התורה, משום שכך הוא היחס של כל גדולי הרבנים.
שאלה: כלאיים: הרב האם שתילי דלעת ונענע הנמצאים יחד באדנית הם כלאיים?
תשובה: צריך שיזרעו כל אחד בצד האחר של האדנית ויהיה טפח וחצי (12 ס"מ) מרחק הזריעה של אחד מהשני.(שו"ע יורה דעה רצז סעיף לד)
שאלה: התחזקות:, אני בן 18 וכול החיים שלי הייתי חילוני. המשפחה שלי חילונית אך מאמינים ועושים חגים ומועדים ושבתות כהלכתם. בשנה האחרונה לקחתי על עצמי להתחזק קצת, התחלתי עם תפילין, תפילות כול היום אך קצת הפחתתי. בשבתות, המשפחה לא שומרת וקצת קשה לי לשמור כי הטלוייזיה דלוקה וזה מקשה עליי. הייתי רוצה עצה מה לעשות ואיך לא להיגרר ליצר הרע? להתחיל להניח תפילין כול בוקר. זה גם אחד הדברים שמקשים עליי מאוד.
תשובה: הדבר החשוב ביותר במצבך הוא לא לקחת על עצמך בבת אחת יותר מדיי. תפסה מרובה לא תפסת! להניח תפילין כל בוקר ולומר קריאת שמע זה עניין של דקות ספורות, לא אמור להכביד. לגבי שבת תארגן לעצמך חומר קריאה מעניין וכך תוכל להתגבר על הפיתוי מהטלויזיה. אחרי חודשיים שלושה תוסיף עוד משהו, וכן על זה הדרך. בהצלחה!!
שאלה: מעמד   הגדרה לילד: רציתי לדעת בבקשה מהו המעמד ההלכתי עבור ילד הנולד לאם פנויה ואב נשוי? זוג ידוע בציבור שהגבר מנהל תהליך של גירושין ממושך, תוך כדי הוא מנהל מערכת יחסים עם בחורה בת 19 שאינה מקודשת לו כדת וכדין, הבחורה נקלטת להריון וכל 9 החודשים היא עדיין לא מקודשת לו. 4 חודשים לאחר שהילד נולד האם והאב נישאים בבית דין רבני. מהו מעמדו ההלכתי של הילד הנ"ל? האם הילד פסול חיתון? ומה לגבי יתר האחים שיבואו בהמשך תוך כדי כך שההורים כבר נישאו?
תשובה: המעשה מאד שלילי, אולם הילד אינו פסול חיתון וכן אחיו אינם פסולים.
שאלה: לבישת כיפה במועדונים.: השאלה שלי היא האם שאני יודע שאני עושה עבירות בפרהסיה אני עדין צריך לשים כיפה וציצות? לדוגמא אם אני הולך למועדון של חילונים ואם אני ישים כיפה אז יהיה חילול ה. אז עדיף לא ללכת בכלל עם כיפה?
תשובה: לק"י לאח הקדוש! בעיני, השאלה שלך מבטאת הרבה התלבטויות שיש אצל כולנו. מצד אחד, מעשים שלנו שאולי מבטאים משהו שהוא לא בדיוק קידוש ה, או לפעמים ההפך ממנו, לעומת מה שאנחנו מסמלים, ולו בעינינו, של אנשי אמונה. השאלה שלך היא שאלה הכי אמיתית שיכולה להיות ואני חושב שכבר בתשובה עצמה יש לך תשובה. בצד הכי פשוט היה אפשר לכתוב משהו בסגנון של: "תראה, כאנשים מאמינים אנחנו לא מזמינים את עצמנו לעבירות ורוב הזמן אנחנו מקדישים שם שמים יותר מאשר אנחנו מחללים אותו, גם אם אנחנו מגיעים בטעות לידי עבירה". וזה נכון. אבל, ננסה קצת להסביר מעבר. הרי שנינו יודעים שהכיפה היא בשבילנו יותר מפיסת בד שאנחנו שמים על הראש. כפי שאמרת, היא מייצגת איזה קשר שלנו עם הקב"ה. הקשר הזה קיים לא רק כשאנחנו מקדשים שם שמים אלא גם כשאנחנו מחללים שם שמים. ונכון, זה הופך את זה ליותר חמור, אבל זה לא סותר את זה שקיים קשר עם הקב"ה. אפשר אולי בקלות לפתור את ההתלבטות ופשוט להוריד את הציצית ולשים את הכיפה בצד. הענין הוא שצריך לשאול אז את מה זה פותר. הרי ברור לנו שהענין פה הוא לא רק החילול ה  כלפי חוץ אבל, מה לגבי ההתלבטות הפנימית שהביאה אותך לשאול את השאלה? דיון פנימי אצלך בין הקרבה לה  לבין מה אותם עבירות בפרהסיא שמדברות אליך. השאלה שנשארת פתוחה היא בפנים, אצלך. ואפילו בלי שתגיד ברור לי שזה מפריע לך. מפריע לך "שאני עושה עבירות בפרהסיה. לדוגמא, אם אני הולך למועדון" כשמצד שני אתה בקשר עם הקב"ה. לכן, גם אם זו רק חתיכת בד היא מסמלת משהו בעיניך (ולפעמים אנחנו לא שמים לב עד כמה). עצם זה שיש לך משהו על הראש (והגודל לא הכי משנה לצורך הענין), עצם זה שיש לך כיפה שמחייכת אליך בבוקר ואומרת לך "בוקר טוב" ויחד איתה "מודה אני לפניך מלך חי וקיים." ומלווה אותך כל היום כבר אומרת משהו. כשמורידים את הכיפה אתה בעצם אומר, גם אם זה יהיה רק לעצמך, עד פה הקב"ה. פה אתה, הקב"ה, כבר לא רוצה להיות. הענין, כפי שאתה שם לב, שהוא כן שם אם תרצה או לא. הרי זה חלק מהסיבה שהשאלה עלתה. אם תוריד את זה אז לא ישייכו את זה למשהו דתי אך מצד שני גם לא יגידו "תסתכלו על הבחור הדתי" (כמאמרו של אורי אורבך ב"בחור עם כיפה"). אז מה עושים? תישאר עם הכיפה כי היא, ולא רק היא, הם חלק מהשיח שלך עם הקב"ה שהיא הבסיס לכל השאלה, הרי היא נובעת מזה שאתה לא רוצה לחלל שם שמים. אז גם אם קצת קשה, נראה לך קצת מוזר, זה הרי מי שאתה. ועדיף ללכת עם הכיפה. ונכון, אולי תשאל ותזעק, "מה עם חילול ה? מה עם העבירות בפרהסיה?". ובכן, בקטע הזה אולי התשובה היא ברורה לאור הדברים. הרי זה לא מציאות שאנחנו רוצים ליצור לעצמנו של חטאים וכשמגדירים את זה מראש כעבירה אז צריכים לגשת ולחשוב מה עושים. מצד אחד, המסיבה קורצת ומצד שני, הכיפה עוצרת וברור שמדובר בשאלה לא פשוטה אז אם תרצה כמה עצות, באמת בשמחה. ואגב, מעבר לזה, אם תלך בלי כיפה זה עוד אחד שמבחוץ מסתכלים עליו ואומרים "הנה עוד מישהו שלא דתי וכנראה לא מאמין" ואולי בזה יש חילול ה  יותר גדול. אז אח יקר ואהוב, אני מקוה שהדברים עזרו, אולי קצת נתנו לראות את זה בצורה טיפה אחרת. אם יש עוד שאלה או משהו לא ברור תרגיש חופשי. תמיד נשמח לשמוע ממך. הרבה הצלחה ורק אור וקדושה, נתנאל netanelweil gmail.com
שאלה: אאוכל מהעבודה": הרב, במקום עבודתי, כל עובד שמגיע,מקבל שקית עם ארוחת בוקר, לפי בחירתו, בא.צהריים יש מנה אחרונה משתנה לפי בחירה:עוגה,וופל וכו. ישנם מקרים שאני לא אוכל את הא.בוקר או את כל מה שהשקית מכילה וגם לא תמיד אוכל את העוגיה שלקחתי. 1.האם מותר לי לקחת את זה הביתה? לתת למישהו אחר? 2.האם מותר לתת את זה לצדקה? אני לא יודע אם זה משנה את הדין,אבל אני משלם על הארוחות
תשובה: אם אתה משלם עבור ארוחה בשקית, ברור שהיא לגמרי שלך ואתה יכול לעשות בה ככל שתחפוץ. אם זו ארוחה שמוגשת בחדר אוכל אפשר שהם מתכוונים להזין את מי שנמצא במקום (כמו ארוחה בבית מלון וכד ) ולא שאנשים יקחו אתם משאריות הארוחה למקומות אחרים. בכל השאלות והספקות הללו, ראוי לשאול אצל מי שאחראי על כך מטעם המעסיק ולקבל ממנו תשובה. אין כל הבדל אם לקחת הביתה או לתת לצדקה: אם זה שלך אז עשה בזה ככל שתחפוץ אם זה לא שלך - אין לך זכות גם לא לתת לצדקה.
שאלה: מה אני עושה?: אנסו אותי ליד הכותל מה אני עושה? אני ממש מפחדת ואני לא יודעת למי לספר
תשובה: מצער ומזעזע, חשוב לפנות ולקבל סיוע, את צריכה למצוא מה מתאים לך: אפשר במשפחה: אמא, אחות גדולה, דודה אם יש שכנה שמבינה ענין - כזאת נשמה טובה. אפשר במסגרות הבריאות - אחות קופ"ח רופאת משפחה. אפשר בבית הספר - מורה, יועצת. אפשר גם לגופים ציבוריים עייני בקישור יש באתר הזה מספרי טלפון. בצד שמאל יש מספר לדתיות - אם נראה לך מתאים יותר: 02-6730002 אל תהססי ואל תמתיני כך תוכלי להתגבר בדרך הכי מהירה ומועילה. חזקי ואמצי!
שאלה: גבול כיבוד הורים לרווקה בת 20: הרב, אני בת 20, רווקה, גרה עם ההורים. אבי מאוד דאגן ולעיתים מבקש ממני שלא לצאת עם חברות (לטיולים וכדומה). האם חובה עליי להקשיב לו? האם זה נחשב בגדר כיבוד הורים? האם אני מחויבת לשמוע בקולו אפילו רק בגלל שאני גרה תחת חסותו, עדיין באחריותו? על הסבלנות! שבוע טוב וחודש טוב!
תשובה: אין חובה הלכתית לציית לאביך, יש חובה הלכתית לדבר עימו בכבוד ובמורא ולא לסתור דבריו באופן בוטה. עשי כרצונך, ושדרי להורייך הערכה ויראה בה בעת. בהצלחה
שאלה: נסיעה לבית כנסת בכניסת שבת: האם רווקה שלא הדליקה נרות שבת ומעוניינת להצטרף לנסיעה לבית כנסת כשגבר נוהג בזמן הדלקת נרות שבת יכולה לסוע?כמובן שזה רק מס דקות בסמוך להדלקה, לפני שקיעה ועדיין התפילה לא מתחילה שם. אודה על תשובתך בהקדם.
תשובה: למה לא?
שאלה: שינוי שם משפחה כהן: אני.גרושה. נמצאת בזוגיות עם גבר בן 49 כשנתיים. שם משפחתו של בן זוגי הוא כהן. ידוע לי שמבחינת ההלכה יש איסור של נישואי כהן לגרושה. בן זוגי מעוניין להחליף את שם המשפחה בכדי שנוכל להינשא. אבקש לדעת מבחינה הלכתית מה צריך לעשות? מה מותר לעשות וכו. אודה על תשובתכם המהירה.
תשובה: איסור נישואי כהן וגרושה אינו קשור לשם המשפחה. הוא יישאר כהן גם אם שם משפחתו יהיה אחר לגמרי.
שאלה: ספירת העומר: חברה טובה מהעבודה (לא דתיה) עורכת מסיבה להולדת ביתה בספירת העומר. האם מותר לי להשתתף? רויטל
תשובה: נקודת המוצא היא שלא הולכים למסיבות פומביות בספירת העומר, ובעיקר לא לאלה שמביעים שמחה. מכאן ואילך, את זו שיכולה לדעת את רמת הנחיצות הגדולה. אם אי-בואך למסיבה תגרום למריבה, לשנאה, למתיחות - בוודאי שיש ללכת  אולם אם את יכולה להימנע - זה מה שצריך לעשות.
שאלה: עבודה: איך אוכל לדעת להבחין בין שתי עבודות המוצעות לי מה מהן טובה עבורי יותר מתאימה יותר.חששי הוא שמא שיקוליי יהיו מוטעים. אשמח לתשובה מהירה אני צריכה לתת תשובה עוד היום. שבוע טוב.
תשובה: הלוואי וידעתי. בהצלחה בבחירה
שאלה: שימוש במעשר כספים: בהרבה בתי כנסת ובתי מדרש ישנו מכשיר המכונה "קמצנומט". מכשיר זה מחובר למזגן, ובתמורה למספר קטן יחסית של שקלים (בדרך כלל 2-5 ש"ח) כל ציבור המתפללים זוכים לחצי שעה של אויר נעים וקר בחודשי הקיץ החמים. (מטרת המכשיר הוא באמת כדי לוודא שהמזגן לא פועל יתר על המידה) כידוע, סכום זה הוא מעל ומעבר לעלות צריכת החשמל של המזגן, וגם לבלאי של המזגן. לכן בידוע לכולם שהכסף הוא בעצם תרומה לאותו מוסד, בנוסף לזיכוי הרבים העכשוית והרגעית. השאלה היא: האם מותר להשתמש במעשר כספים לצורך זה? מראש
תשובה: נראה לי פשוט שכן. זה גם לטובת הציבור וגם תרומה למוסד שהוא מעשה מצווה בפני עצמו. אגב, איני מבין למה קוראים לו "קמצנומט" ולא להפך: "נדיבומט".
שאלה: חלום על לאה אמנו: אמא שלי חלמה על לאה אמנו שהיא יפיפייה שאין לתאר עם שמלה מיוחדת, בחלום לאה אמנו הייתה תמירה ועיניה היו מכוסות במדבקות מהעור שלה והיה יוצא מהן אור והיא הייתה יכולה לראות דרכן.,אמא שלי בחלום אמרה לה: גם אני עיוורת( אמא שלי שתחייה בת 73 והתעוורה עקב סוכרת,היא כבר 30 ומשהו שנים שלא רואה כך שלא ראתה אותי ואת ילדיי, אין מרפא לא בארץ ולא בחו ל) לאה אימנו ענתה לה שיהייה טוב הכל יחזור בחזרה!!! כמו כן לאה אימנו שאלה לשלומה ואימי ענתה לה שהמצב ככה ככה. האם יש בחלום דבר?
תשובה: אני מבין היטב מהחלום את הביטוי לכמיהה, לציפייה, לתשוקה של אמך לשוב ולראות. איני יודע אם יש ביד חלום השם הבטחה בפי לאה אמנו להודיע כי רפואתה של אמך תבוא מן השמיים. הלוואי. אולם לפחות אפשר לשמוח בכך שאלה החלומות שלנו. ורפואה שלמה.
שאלה: חמץ שעבר עליו הפסח: למרות מאמצים ונקיונות רבים. לאחר הפסח (לפני יומיים) גילינו חבילת פסטה שהתחבאה היטב באחד הארונות. אמנם ביצעתי מכירת חמץ אבל לא התכונתי למכור גם אותה - כי לא ידעתי עליה. למיטב הבנתי זה חמץ שעבר עליו הפסח ויש להשמידו. האם אני צודק? ושבוע טוב עופר גנץ
תשובה: אם אנחנו מניחים שחבילה זו לא נמכרה בשל העובדה שלא ידעת עליה - היא אכן חמץ שעבר עליו הפסח. אמנם לא עברת על בל ייראה ובל יימצא בשל הביטול, וגם ללא ביטול לא היית עובר כי התורה סמכה על החזקות, אך דין חמץ שעבר עליו הפסח חל עליה.
שאלה: גיליתי שלאחותי יש קשרים עם בנים: אני בכיתה יא ויש לי אחות שנתיים מתחתי בכיתה ט. אנחנו בקשרי ידידות נורמאלים מדי פעם רבות כמו רוב האחיות. כבר בשנה שעברה גיליתי שיש לה קשרים בנים.עליתי על זה בעזרת חברות שלה וחיטוט קל בפאלפון שלה.הבטחתי לא לספר להורים אם היא תפתור את הבעיה לבד באמת,זה לא עזר וסיפרתי להורים,היא כעסה והפכה אותי לחשודה המרכזית מאז, לפני כמה ימים גיליתי שהיא ממשיכה לקיים קשרים ושמתי לב כמה כואב להורי מהמצב וקשה להם הם ניסו לדבר איתה בדרכים רבות וזה לא הלך להם, חשוב לי לציין שבזמן האחרון יש אצלינו הרבה מריבות בינה לבין כל העולם.חשבתי שאולי אם יש קצר בינה לבין ההורים אולי אני יצליח לעזור.אפשר עזרה יעוץ או הכוונה בבקשה??
תשובה: לאחות היקרה, וישר כח על האכפתיות הרבה ועל הרצון לעזור. הגיל הזה שאתן נמצאות בו זה גיל שבו כח אחת מתחילה לבנות את הזהות שלה, לברר מה היא, מהם כוחותיה, מהם הנקודות היותר חזקות שלה ולהיפך, הנקודות שדורשות שיפור, ובצורה טובה, הכוחות שמתגלים הם פנימיים ומראים על עומק ותוכן, על מידות, על ערכים. לפעמים לבנות מאוד קשה לגלות את הכוחות שקיימים בהן, ולכן הן מעדיפות למצוא ולהתמקד בכוחות וכישורים יותר חצוניים, כמו יופי, ורצון למצוא חן. זה לא אידיאלי ופחות טוב, כי הרצון למצוא חן הוא משהו שתלוי במישהו אחר, משהו חיצוני לאדם, והשאיפה היא שאדם יבנה את הדימוי והערך העצמי שלו על פי שקורה איתו פנימה. תהליך נוסף שקורה בגיל הזה, זה ההתעניינות ההולכת וגוברת בני המין השני, זה תהליך טבעי, שנובע מכך שכמו שהגוף מתחיל להתכונן להבאת ילדים לעולם כך גם הנפש, רק מה, זה יכול לקחת עוד זמן, ולכן התורה מכוונת אותנו לשמור את כל הכוחות האלו ולתת להם מקום דווקא אחרי החתונה, לזמן שזה יבוא בקדושה. אני כותבת את זה כי כנראה שאחותך עוברת תקופה מאוד לא פשוטה אם היא ממשיכה את הקשרים האלו עם הבנים למרות שהיא יודעת שזה לא טוב בעיני משפחתך, יכול להיות שהיא מרגישה בעלת ערך איתם. ואולי כדאי לעזור לה לגלות כוחות וכישורים שהיא התברכה בהם, לעזור לה לבנות את הדימוי העצמי שלה בלי קשר אליהם. לדאוג שיהיו לה חוויות הצלחה מדברים אחרים. יכול להיות שהיא מרגישה את המשיכה לבנים שמאוד מתגברת בגיל הזה, והיא צריכה להוציא את האנרגיה והכוחות שלה בעניינים אחרים ((כמו חסד התנבות וכו). יכול להיות גם שהיא מרגישה צורך לעשות משהו "עם עצמה" "לבד" דווקא נגד מה שההורים אומרים כדי להרגיש שהיא בונה את עצמה לבד, שהזהות שהיא בונה בעצמה היא שלה לבד בלי שמישהו יכריח אותה, ואז מה שצריך לעשות הוא לתת בה הרבה אמון שזה רק שלב של חפוש והיא בדרך הנכונה ובע"ה בקרוב תבין שקשר עם בן כדאי לשמור לזמן שזה יהיה בקדושה. מן הסתם זה הכל ביחד, ובתור אחות, מאוד חשוב שתדע שאת בצד שלה. מבינה שאם היא עושה את מה שהיא עושה כנראה שלא פשוט לה בכלל. ושאת מאמינה בה. בטוב שלה, בייחודיות שלה, ושאת מוכנה להיות שם בשבילה למה שתרצה, ומוכנה להיאזר בסבלנות ולחכות ולהמתין כמה זמן שזה ייקח. ובמקביל בעקיפין, בלי שתשים לב, לחשוב איך אפשר לעזור לה, למלא אותה בדברים אחרים, עם תוכן ועמוק, שיעזרו לה לבטא את האנרגיה והכוחות הקיימים בה. בהצלחה רבה! את מוזמנת לפנות אלי למייל, נעמה tepernaama gmail.com
שאלה: גילוח לצורך פרנסה: אני נשוי, עובד במשרד רו"ח בתל- אביב, אני נוהג להתגלח כל השנה, חל מקוד הלבוש זה להיות מגולח. האם יכול להתגלח בספירת העומר בימים שאני עובד? זה חשוב לי, אני לא בתפקיד שאני יכול לעשות מה שאני רוצה,
תשובה: הנצרך לגילוח לצורך קידום עסקים כך שאם לא יתגלח, יעשה רושם שלילי על לקוחותיו ועלול להגיע להפסד ממון - התירו לו להתגלח, ואעפ"כ נראה לענ"ד שיש להחמיר בכך לכתחילה ולסמוך על הקב"ה שדקדוק במצוות החכמים יועיל יותר לקידום העסקים מאשר גילוח הזקן. (עיין אגרו"מ ח"ד ק"ב) (התשובה ניתנה מהרב אשר פויכטוונגר) רבני ורבניות בית הלל עונים לשו"ת גם בפייסבוק -
שאלה: קמח טרי, הצורך בניפוי: שמעתי שקמח טרי כ24 שעות לאחר שנטחן אינו צריך ניפו ויש לשומרו בקירור עד לשימוש האם אכן כך? כמה זמן באמת נחשב הקמח לטרי לעניין זה?
תשובה: זה נכון, אבל רק בתנאי שהמכונה הייתה נקייה לפני הטחינה. כיום בטחנות הקמח הגדולות מנקים רק מידי פעם את המכונות ולכן אין דבר כזה.
שאלה: הכשרת מנגל - בשר לא כשר: יש לי חברה שמעוניינת להכשיר את המנגל שלה. בעבר הכינה בשר לא כשר על המנגל. היא שואלת כיצד להכשיר אותו? מיכל.
תשובה: ראשית צריך לדעת על איזה מנגל מדובר - האם מנגל חשמלי, מנגל רגיל או מנגל גז. בהתאם למקרה ניתן לענות. באופן עקרוני אומר אם מדובר על מנגל רגיל של גחלים, אז הדרך היחידה היא לעשות לו ליבון חמור - לגוף ולרשת. כיצד מכשירים בליבון חמור? צריך לקחת כלבי גז או כל מקור אש גלויה וחזקה ולעבור על כל החלקים עד כדי שבכל מקום החום יגיע לדרגה שניצוצות נתזים מהברזל. הבעיה האי שלא כל סוגי מנגל יכולים לשרוד את ההכשרה בליבון חמור. חיים בריסק
שאלה: נגינה בעומר לצורך לימוד: אני התחלתי ללמוד לנגן בגיטרה לפני כמעט חודשיים, ולומד עם מורה לא דתי, השאלה האם מותר לי להמשיך לקבוע שיעורים או להמשיך להתאמן בספירת העומר, או שבכל זאת אסור.
תשובה: וברכת ד  אין איסור ללמוד נגינה בספירת העומר. אלא א"כ זה מביא לידי שירה וריקודים. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: שינוי שם: - נא להפנות לרב המתאים. נבחר לי השם עדינה אך עם הזמן ובמיוחד אחרי החתונה השם השתנה לעדי. ואנשים החלו לקרוא לי כך- בעבודה וכדומה. חשוב לציין כי במשפחתי ואנשים המכירים אותי מההעבר עדיין קוראים לי בשמי המלא עדינה. האם זאת בעיה לקצר את השם? האם זה יכול להשפיע על המזל? לתשובה אודה.
תשובה: וברכת ד  שם לא משנה מזל, רק מעשה בני אדם משנים גזרות וקביעות של הקב"ה. את יכולה לומר לאנשים שאת מבקש שיקראו לך "עדי", וישאר השם עדינה ועדי. ובשלב מסויים יתיישבו הדברים ותעשי שינוי שם הלכתי בבית כנסת ובציבור. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: מהי מעלת הגבר בעם ישראל: בתור יהודי שמתחיל להתחזק, רציתי לדעת מהי מעלת הגבר בעם ישראל ובבית היהודי. רציתי גם לדעת עוד נושא: "בשכר נשים צדקניות נגאלו ישראל" ובזכותן עתידין להיגאל". אם בזכות הנשים הגאולה במצרים נעשת ובזכות הנשים הצדקניות עתידין להיגאל בגאולה השלימה, אז מה העניין במעלת הגבר ביהדות בהקשר לזה? משמע למה הגבר מצווה בכל כך הרבה דברים בעוד שבזכות הנשים תבוא הגאולה. בעוד הוסיף, אם בגאולת מצרים נסתלקה טומאת הנחש וכמובן שחזרה הטומאה אחרי חטא העגל, למה חזרה הטומאה לנשים בעוד הן לחטאו בחטא עגל?
תשובה: לשואל האדם נמדד לפי מעשיו, לא מתוך השוואתו לאדם אחר. וכך כתוב בתנא דבי אליהו מפי אליהו הנביא "העבודה כל אדם בין איש בין אשה, בין עבד בין שפחה, בין ממזר ובין כהן גדול, הכל לפי מעשיו זוכה לרוח הקדש". כלומר גם האיש וגם האשה יכולים להגיע למדרגות הרוחניות הגדולות ביותר, לשיא הקירבה לקב"ה, לנבואה. ואכן ח יודעים לומר לנו "אברהם טפל לשרה בנביאות" כלומר ששרה הגיע לדרגות נבואיות גבוהות יותר מאברהם! עד כדי כך שהקב"ה אומר לאברהם "כל אשר תאמר אליך שרה שמע בקולה"!! אמנם ברוב הספר מי שפועל ועושה ומדבר, זה אברהם, הוא זה שנלחם והוא זה שהולך לעקוד את בנו וכו. אבל עדיין "אברהם טפל לשרה בנביאות". לכן אתה לא צריך לחפש מה מעמד הגבר אלא להתרכז בעצמך, בהתקדמות הרוחנית שלך, ובמעמדך לפני ה. כתוב בח שבדור המדבר, נגאלו בזכות הנשים. אבל הגאולה העתידית, תבוא בזכות כל אחד ואחד מאיתנו, לאו דווקא הנשים. כל אחד במעשיו ובתפילתו יכול לקרב את הגאולה, וצריך הוא לכוון לכך. אפי קיציס